CELEX: 32020D0980
Language: sk
Date: 2020-07-06 00:00:00
Title: Vykonávacie rozhodnutie Komisie (EÚ) 2020/980 zo 6. júla 2020, ktorým sa Nemecku povoľuje výnimka z technických požiadaviek príloh II a V k smernici Európskeho parlamentu a Rady (EÚ) 2016/1629 na osobné lode Innogy a Alsterwasser [oznámené pod číslom C(2020) 4435] (Iba nemecké znenie je autentické)

9.7.2020   
               
               
                  SK
               
               
                  Úradný vestník Európskej únie
               
               
                  L 220/1
               
            
         VYKONÁVACIE ROZHODNUTIE KOMISIE (EÚ) 2020/980
         zo 6. júla 2020,
         ktorým sa Nemecku povoľuje výnimka z technických požiadaviek príloh II a V k smernici Európskeho parlamentu a Rady (EÚ) 2016/1629 na osobné lode Innogy a Alsterwasser
         
            
               [oznámené pod číslom C(2020) 4435]
            
         
         (Iba nemecké znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (1), a najmä na jej článok 25 ods. 1 písm. b),
         po porade s výborom zriadeným podľa článku 7 smernice Rady 91/672/EHS zo 16. decembra 1991 o vzájomnom uznávaní kapitánskych osvedčení pre prepravu tovaru a cestujúcich vnútrozemskou vodnou dopravou, vydávaných jednotlivými štátmi (2),
         keďže:
         
                     (1)
                  
                  
                     Nemecko oznámilo Komisii svoj zámer odchýliť sa od určitých technických požiadaviek príloh II a V k smernici (EÚ) 2016/1629 na osobné lode Innogy a Alsterwasser.
                  
               
                     (2)
                  
                  
                     Navrhovaná odchýlka sa týka používania technológie palivových článkov s metanolom ako palivom pre osobné lode „Innogy“ a „Alsterwasser“.
                  
               
                     (3)
                  
                  
                     Palivové články predstavujú v kontexte udržateľnosti čistej energie a alternatívnych palív pre plavidlá sľubnú technológiu.
                  
               
                     (4)
                  
                  
                     V súčasnosti sú v námornej doprave vďaka výskumu a pilotným projektom v procese hodnotenia dostupné rôzne špecifické novinky v oblasti palivových článkov, ktoré odhalili veľký potenciál pre ich ďalšie zavádzanie vo väčšej miere (projekty FCShip, Felicitas, METHAPU a MC-WAP).
                  
               
                     (5)
                  
                  
                     Navrhovaná odchýlka podporuje inovácie a využívanie nových technológií pri vnútrozemskej plavbe skúšobným zavádzaním technológie palivových článkov v plavidlách vnútrozemskej vodnej dopravy.
                  
               
                     (6)
                  
                  
                     Takéto skúšky sú súčasťou zavádzania technológií do praxe, čo predstavuje jedinú cestu k prípadnému spusteniu fázy výroby.
                  
               
                     (7)
                  
                  
                     Technické špecifikácie pre plavidlá vnútrozemskej plavby sú uvedené v európskej norme, ktorú vypracoval výbor CESNI a ktorou sa stanovujú technické požiadavky na plavidlá vnútrozemskej plavby (norma ES-TRIN) (3). V súčasnosti platná norma ES-TRIN 2017/1 neobsahuje žiadne pravidlá používania metanolu ako paliva pre plavidlá vnútrozemskej vodnej dopravy.
                  
               
                     (8)
                  
                  
                     Keďže neexistujú regulačné ustanovenia týkajúce sa použitia metanolu ako paliva pre plavidlá vnútrozemskej vodnej dopravy, je potrebné zabezpečiť primeranú úroveň bezpečnosti, pokiaľ ide o navrhované použitie metanolu ako paliva.
                  
               
                     (9)
                  
                  
                     Nemecké orgány vysvetlili, že primeranú úroveň bezpečnosti možno dosiahnuť prostriedkami uvedenými v prílohe k tomuto rozhodnutiu.
                  
               
                     (10)
                  
                  
                     Tieto prostriedky boli vyvinuté zohľadňujúc platné ustanovenia kapitoly 30 normy ES-TRIN (Osobitné ustanovenia platné pre stroj/plavidlo vybavené pohonnými alebo pomocnými systémami na palivo s teplotou vzplanutia rovnajúcou sa 55 °C alebo nižšou) a prílohy 8 normy ES-TRIN (Doplňujúce ustanovenia platné pre stroj/plavidlo vybavené pohonnými alebo pomocnými systémami na palivo s teplotou vzplanutia rovnajúcou sa 55 °C alebo nižšou).
                  
               
                     (11)
                  
                  
                     Komisia posúdila použitie technológie palivových článkov s metanolom ako palivom pre osobné lode a primeranú úroveň bezpečnosti navrhovanej odchýlky na základe technického preskúmania, ktoré vykonala pracovná skupina pre technické požiadavky európskeho výboru pre vypracovanie noriem v oblasti vnútrozemskej plavby (CESNI). Výsledky predmetného technického preskúmania sú uvedené v návrhoch odporúčaní výboru CESNI č. 3/2017 a č. 4/2017 z 28. septembra 2019.
                  
               
                     (12)
                  
                  
                     Posúdením rizika, ktoré tvorí prílohu k uvedeným návrhom odporúčaní, sa určujú a vyhodnocujú možné nebezpečenstvá v dôsledku používania metanolu ako paliva a obsluhovania systému palivových článkov na palube osobnej lode so zreteľom na existujúce ochranné opatrenia. Záverom posúdenia rizika je, že obsluhovanie, tankovanie a údržbu predmetného systému možno bezpečne vykonávať so zreteľom na plánované opatrenia a postupy vymedzené v návrhoch odporúčaní.
                  
               
                     (13)
                  
                  
                     Na základe výsledkov technického preskúmania, ktoré vykonala pracovná skupina pre technické požiadavky výboru CESNI, Komisia s uspokojením konštatuje, že je zaistená primeraná úroveň bezpečnosti, pokiaľ budú splnené podmienky stanovené v návrhoch odporúčaní pracovnej skupiny pre technické požiadavky výboru CESNI. V záujme jasnosti a právnej istoty by sa tieto podmienky mali stanoviť v prílohe k tomuto rozhodnutiu.
                  
               
                     (14)
                  
                  
                     Odchýlka sa týka vydania osvedčenia Únie pre plavidlo vnútrozemskej plavby na skúšobné účely, pričom takéto osvedčenie zahŕňa nové technické špecifikácie odchylné od ustanovení prílohy 8 k norme ES-TRIN 2017/1, a udeľuje sa na obmedzené obdobie do 1. októbra 2022,
                  
               PRIJALA TOTO ROZHODNUTIE:
         
            Článok 1
            Nemecko sa môže odchýliť od technických požiadaviek uvedených v prílohe 8 k norme ES-TRIN 2017/1 v súlade s podmienkami stanovenými v prílohe (4) k tomuto rozhodnutiu, pokiaľ ide o tieto osobné lode:
            
                        —
                     
                     
                        Innogy s jedinečný európskym identifikačným číslom plavidla 04804940,
                     
                  
                        —
                     
                     
                        Alsterwasser s jedinečný európskym identifikačným číslom plavidla 04807190.
                     
                  
         
            Článok 2
            Toto rozhodnutie sa uplatňuje do 1. októbra 2022.
         
         
            Článok 3
            Toto rozhodnutie je určené Spolkovej republike Nemecko.
         
         
            V Bruseli 6. júla 2020
            
               
                  Za Komisiu
               
               Adina VĂLEAN
               
                  členka Komisie
               
            
         
         
            (1)  Ú. v. EÚ L 252, 16.9.2016, s. 118.
         
            (2)  Ú. v. ES L 373, 31.12.1991, s. 29.
         
            (3)  Európska norma, ktorou sa stanovujú technické požiadavky na plavidlá vnútrozemskej plavby http://cesni.eu/en/documents/es-trin-2017/.
         
            (4)  Autentické znenie rozhodnutia vrátane príloh možno nájsť na: https://ec.europa.eu/transport/modes/inland/vessels_en.